section_heading: Povijest
paragraph_text: Stari grad Bjelaj se prvi put spominje 1495., kada je blagajnik kralja Vladislava II zabilježio, da je isplatio Gašparu Perušiću (viceban Hrvatske) svotu od 30 forinti „za očuvanje njegova grada Belaja" (egregio Caspar Perusyth pro conservatione castri sui Belay dati sunt 30 fl.). Očito se je tada radilo о obrani grada Bjelaja u tadanjoj županiji Pset. Deset godina poslije, naime 1505. držala je taj grad zajedno sa Sokolom i Ripčem knjeginja Beatrica Frankopan, udova bana Ivaniša Korvina, te je u njezino ime svim trim gradovima upravljao kaštelan Dujam Orlovčić.<ref>Klaić, 1928 Grad je ime dobio po bjelini kojom se isticao iznad Bjelajskog polja.